Diari Oficial de la Generalitat Valenciana


Sumari del DOGV 9790, del 16-02-2024 (2024/1278)

Extracte de la Resolució de 24 de gener 2024, de la vicerectora d'Estudis de la Universitat de València, per la qual es convoca la XXI edició dels premis Universitat de València d'Escriptura de Creació, curs 2023-2024.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9790

Data del DOGV
:   16-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/1278


Data del document
:   25-01-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 24 de gener 2024, de la vicerectora d'Estudis de la Universitat de València, per la qual es convoca la XXI edició dels premis Universitat de València d'Escriptura de Creació, curs 2023-2024.   [2024/1278]  
BDNS (identif.): 743698.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/743698)  
  
Primer. Persones beneficiàries  
Hi pot participar l'estudiantat matriculat en alguna de les universitats públiques valencianes durant el curs acadèmic 2023-2024, en qualsevol dels ensenyaments conduents a l'obtenció de títols universitaris oficials. En la modalitat de teatre, també hi pot participar l'estudiantat matriculat durant el curs 2023-2024 en l'Escola Superior d'Art Dramàtic de València. Les persones participants no poden superar els 35 anys d'edat a data de 31 de desembre de 2024.  
  
  
Segon. Objecte  
Aquesta convocatòria té per objecte promoure i dinamitzar la creació literària entre els estudiants i estudiantes de les universitats públiques valencianes.  
  
Tercer. Bases reguladores  
La convocatòria està publicada en la url:  
https://ir.uv.es/V5EXTwj  
Les bases íntegres es poden consultar al web [https//www.uv.es/sedi] i a la Base de dades nacional de subvencions, a través del web [http://www.pap.minhap.gob.es/bdnstrans/es/index].  
  
Quarta. Quantia  
El pressupost total màxim autoritzat per a aquesta convocatòria ascendeix a 8.000 euros.  
S'estableix un únic premi en cadascuna de les modalitats amb una dotació econòmica de 1.000 €.  
En la modalitat de guió de curtmetratge, a més, si el curtmetratge es produeix abans de desembre de 2025, es pot obtenir una ajuda per a la producció de 2.000 €.  
  
Cinqué. Termini de presentació de sol·licituds  
El termini de presentació de les obres comença l'endemà de la publicació d'aquesta convocatòria en el Diari Oficial de la Generalitat Valenciana (DOGV) i acaba el 25 d'abril de 2024 a les 14:00.  
  
Sisé. Altres dades  
En les modalitats de teatre i guió de curtmetratge, les obres poden ser presentades en valencià o en castellà.  
Les obres han de ser originals i inèdites en qualsevol suport i no han d'haver estat premiades en cap altre certamen o convocatòria de premis. En la modalitat de teatre, els textos no han d'haver estat estrenats. En la modalitat de guió de curtmetratge, el guió no pot pertànyer a un curt ja realitzat ni ser un guió adaptat. El tema de les obres és lliure.  
En les modalitats de poesia, narrativa i teatre, el Servei d'Informació i Dinamització (Sedi) de la Universitat de València s'encarrega de la publicació de les obres guardonades.  
  
València, 25 de gener de 2023. La rectora, (p. d. DOGV 30.05.2022), la vicerectora d'Estudis: María Isabel Vázquez Navarro.